3тур

 Акмуллинская олимпиада по татарскому языку для 8 класса

Выполнил : Галяямова

Имя: Ильнара

Отчество: Илфасовна

Класс: 8

Школа: МБОУСОШ с.Базитамак

 Район :Илишевский

Ф.И.О.учителя: Ахунова Ильмера Галиакрамовна

 **Язын челтерерәп аккан гөрләвекләр белән әңгәмә**

 Кышның салкыннарыннан соң мин язны сагынып көтеп алам. Яз − табигатьнең кышкы йокыдан уяну вакыты.

 Бүген язның беренче генә көне. Аның әле кыштан әллә ни аермасы юк. Салкын. Әледән-әле бураннар да уйный. Шулай да юлда инде карлар эреп, гөрләвекләр барлыкка килә башлаган. Шундый гөрләвекләрне күргәч, үземне алар урынына куеп карадым һәм сорыйсы иттем;

 -Гөрләвек,гөрләвек! Син каян агасың, ниләр күрәсең?

 Гөрләвек миңа озак кына карап торды да болай дип жавап бирде:

 -Мин -язгы гөрләвек, ерактан киләмен, кышны озатып, язны алып киләмен. Озакламый табигать үзгәрер. Жылы кояш карларныэретер,түбәләргә боз сөңгеләре элеп куяр, җылы яклардан кошлар да кайта башлар. Язгы җылы җил агачтагы яшь бөреләрне уятыр. Тиздән алар хуш исле яшел яфраклар ярырлар. Кояш эссе нурларын көннән-көн күбрәк сибәр. Җирдән җырлый-җырлый гөрләвекләр челтерәп агар. Бозлар кузгалыр. Кырларда беренче умырзая баш калкытыр. Кешеләр язгы эшләргә керешерләр.

 - Ә нинди эшләр турында сөйлисең ,гөрләвек?

 - Язның да эше күп: иңе-буе күренмәгән кырларны кардан әрчисе, ямь-яшел уҗым басуларын ачасы бар. Кырларда тиздән тракторлар гөрләр − язгы кыр эшләре башланыр. Язның әле дымлы җирне үләннәр һәм аллы-гөлле чәчәкләр белән бизисе бар.

 -Әйе, гөрләвек, дөрес әйтәсең-болар бөтенесе дә киләчәктә булыр. Ә бүген әле март башы гына. Төннәрен салкын булса да, көндезен инде кояш балкый. Туган җиребезгә яз килә, яз исе аңкый. Яз − матур, шатлыкларга бай, күңелле вакыт. Күп тә үтмәс- ул үз эшенә  ныклап керешер, планетабыз буйлап сәяхәт итәр, су тамчылары булып синдә челтерәр, тургайлар булып күккә күтәрелер  һәм бар дөньяга һәр ел фасылы кебек шатлык таратыр.

 - Саубул, дустым , -диде миңа гөрләвек. Ашыгам бит әле,- дип тә өстәде.-Минем әле бу кар суларын башта кечкенә елгабызга илтеп кушасым бар. Аннан инде без бергәләп Базыга, аннан- Агыйделгә, Камага барып кушылырбыз да бөек Идел кочагына ташланырбыз.

 -Хуш, нәни гөрләвегем. Түрдән уз. яз!- дип пышылдадым мин.